Merlene Frazer

Merlene Frazer (s. 27. joulukuuta 1973 Falmouth) on jamaikalainen aktiiviuransa päättänyt pikajuoksija. Hän oli mukana vuoden 2000 kesäolympialaisissa hopeaa voittaneessa Jamaikan pikaviestijoukkueessa alku- ja välieräjuoksuissa. Olympiadebyyttinsä Frazer teki vuoden 1996 kesäolympialaisissa, joissa hän osallistui 400 metrin juoksuun sekä pitkään viesiin. 400 metrillä hän selvisi välieriin saakka, pitkässä viestissä Jamaikan sijoitus oli neljäs.Merlene Frazer  Sports-reference.com.

MM-kilpailuista Frazer on saavuttanut kolme mitalia. Sevillassa 1999 hän voitti pronssia 200 metrin juoksussa sekä pikaviestissä, ja seuraavissa kisoissa Edmontonissa 2001 hän oli mukana pronssia saavuttaneessa pikaviestijoukkueessa.

 Lähteet 

Luokka:Jamaikalaiset pikajuoksijat
Luokka:Jamaikalaiset olympiamitalistit
Luokka:Vuonna 1973 syntyneet
Luokka:Elävät henkilöt